section_heading: Životopis
paragraph_text: Andro Vid Mihičić školovao se na Košljunu, Badiji i Dubrovniku, a zahvaljujući don Frani Buliću dobiva stipendiju za studij u Parizu. Završio je studij povijesti umjetnosti, estetike i psihologije na Sorboni 1927. godine.Irena Dlaka, Ostavština Andra Vida Mihičića – intimna zbirka umjetnina i misli,Muzeologija 43/44, 2007. Radio kao profesor u Dubrovniku (1932.), potom u franjevačkoj gimnaziji na Badiji (1933. – 1944). Aktivno se uključuje u partizanski pokret kao vojni kapelan, s činom majora, a 1944.izlazi iz franjevačke službe. Neposredno nakon završetka rata dvije je godine radio kao kustos splitske Galerije umjetnina, da bi 1947. bio imenovan kustosom Moderne galerije u Zagrebu. Iste godine pozvan je na Akademiju likovnih umjetnosti u Zagrebu, na kojoj je, kao sljednik Ljube Babića, predavao povijest umjetnosti do umirovljenja 1966. godine.<ref>Enciklopedija hrvatske umjetnosti, Knjiga 1, HLZ 1995., str.572. Svoju zbirku "umjetnina i misli” Mihičić je 1988. godine darovao svome rodnom kraju. Zbirka njegovih rukopisa i djela Kršinića, Vidovića, Augustinčića, Radauša, Kerdića, Krstulovića, Janeša, Meštrovića, Motike, Aralice, Filakovca, Mujadžića, Paraća nalaze se u palači Fritzy u Malom Lošinju, sjedištu Lošinjskog muzeja.<ref>Nataša Šegota Lah:LIKOVNA BAŠTINA